Lipesaleme 145 | Bibele e Inthaneteng | Phetolelo ea Lefatše le Lecha
Thoriso, ea Davida. א [ʼAleph] 145 Ke tla u phahamisa, Morena Molimo oa ka,+Ke tla boka lebitso la hao ho isa nakong e sa lekanyetsoang, esita le ka ho sa feleng.+ ב [Behth] 2 Ke tla u boka letsatsi lohle,+Ke tla rorisa lebitso la hao ho isa nakong e sa lekanyetsoang, esita le ka ho sa feleng.+ ג [Gimel] 3 Jehova o moholo ’me o lokela ho rorisoa haholo,+Boholo ba hae bo ke ke ba batlisisoa.+ ד [Daleth] 4 Moloko o mong ka mor’a o mong o tla babatsa mesebetsi ea hao,+O tla bolela liketso tsa hao tse matla.+ ה [Heʼ] 5 Ke tla nahanisisa ka bokhabane bo khanyang ba ho hlompheha ha hao+Le litaba tsa mesebetsi ea hao e hlollang.+ ו [Waw] 6 Ba tla bua ka matla a lintho tsa hao tse tšabehang;+Ha e le boholo ba hao, ke tla bo bolela.+ ז [Zayin] 7 Ba tla bua ba sa khaotse ka molemo oa hao o mongata,+Ba tla hoeletsa ka thabo ka lebaka la ho loka ha hao.+ ח [Chehth] 8 Jehova o mosa ’me o mohau,+O lieha ho halefa ’me o na le mosa o lerato o moholo.+ ט [Tehth] 9 Jehova o molemo ho bohle,+Mehauhelo ea hae e holim’a mesebetsi eohle ea hae.+ י [Yohdh] 10 Mesebetsi eohle ea hao e tla u roka, Jehova,+Ba tšepahalang ba hao ba tla u boka.+ כ [Kaph] 11 Ba tla bua ka khanya ea borena ba hao,+Ba tla bua ka matla a hao,+ ל [Lamedh] 12 Hore ba tsebise bara ba batho liketso tsa hae tse matla+Le khanya ea bokhabane ba borena ba hae.+ מ [Mem] 13 Borena ba hao ke borena ho isa linakong tsohle tse sa lekanyetsoang,+Puso ea hao e pholletsa le meloko eohle e latellanang.+ ס [Samekh] 14 Jehova o tšehetsa bohle ba oang,+O phahamisa bohle ba inameng.+ ע [ʽAyin] 15 Mahlo a bohle a talima ho uena ka tšepo,+U ba fa lijo tsa bona ka nako ea tsona.+ פ [Peʼ] 16 U fuparolla seatla sa hao+U khotsofatsa takatso ea ntho e ’ngoe le e ’ngoe e phelang.+ צ [Tsadheh] 17 Jehova o lokile litseleng tsohle tsa hae+Oa tšepahala mesebetsing eohle ea hae.+ ק [Qohph] 18 Jehova o haufi le bohle ba ipiletsang ho eena,+Bohle ba ipiletsang ho eena ka ’nete.+ ר [Rehsh] 19 O tla khotsofatsa takatso ea ba mo tšabang,+O tla utloa mohoo oa bona o kōpang thuso, ’me o tla ba pholosa.+ ש [Shin] 20 Jehova o lebela bohle ba mo ratang,+Empa bohle ba khopo o tla ba felisa.+ ת [Taw] 21 Molomo oa ka o tla bolela thoriso ea Jehova;+Nama eohle e boke lebitso la hae le halalelang ho isa nakong e sa lekanyetsoang, esita le ka ho sa feleng.+